ДУРС ГРЮНБАЙН

CALAMARETTI

Превод от немски: Венцеслав Константинов, —

chitanka.info

CALAMARETTI[0]

На Мартин Мозебах

Хей, весели морски плодчета, с тъй нежни разчленения, бели,

Сред сепиите най-изящни и най-дребни:

През глава сте се завтекли в мрежата. En masse[1]

Са ви измъкнали от дълбините, вас, бързите като стрела гмурци.

Злочести, нарязани на кръгчета, сега сте легнали в чинията

В гнездото от тестени лакомства: спагети, фусили и лингуини,

Последна цел на вашето пътуване е някой Италиански ресторант.

Scusi[2], животинки! Не ме гледайте тъй укоризнено.

Виновен ли съм, че бях гладен и в менюто

Прочетох тези апетитни срички: Ca-la-ma-retti?

Не го взимайте тъй присърце, мили мои, доколкото ми е известно

Във водния ви биотоп, в бушуващото царство на Посейдон,

Слънце никога не ви е липсвало. Едва стихът ми

На бял свят ще ви извади, преди небцето ми да ви докосне.

2005

[0] Calamaretti — Калмарчета (ит.) — Б.пр. ↑

[1] Вкупом (фр.) — Б.пр. ↑

[2] Извинете (ит.) — Б.пр. ↑

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги